**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60453

**Ηλεκτρον. δ/νση :** kos\_mayor\_press@kos.gr

 Κως, 24-7-2025

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**Το ερευνητικό έργο KOS - AGRO\_ID χρηματοδοτεί ο Δήμος Κω**

**για την ανάδειξη της μοναδικότητας των αγροτικών προϊόντων του νησιού**

Με στόχο την ανάδειξη και αξιοποίηση των ξεχωριστών αγροτικών προϊόντων της Κω, αλλά και την διερεύνηση των δυνατοτήτων βιώσιμης ανάπτυξης του πρωτογενούς τομέα του νησιού, ξεκίνησε επίσημα το ερευνητικό έργο **«*Ανάδειξη του μοναδικού χαρακτήρα και της ταυτότητας των αγροτικών προϊόντων της Κωακής γης*» (KOS - AGRO\_ID)**.

Το έργο έχει διάρκεια **16 μηνών** και υλοποιείται με **χρηματοδότηση από τον Δήμο Κω**, σε συνεργασία με τον **Ελληνικό Γεωργικό Οργανισμό «ΔΗΜΗΤΡΑ»**, που συμμετέχει ως ερευνητικός εταίρος.

Κύριος στόχος του έργου είναι η **διαφοροποίηση και ανάδειξη των τοπικών, ιδιαίτερων αγροτικών προϊόντων** όπως π.χ. το καρπούζι της Κω, αξιοποιώντας σύγχρονα ερευνητικά εργαλεία και τεχνολογίες αιχμής μέσω της **επιστημονικής τεκμηρίωσης**, της **καινοτομίας** και της σύνδεσης με τις **αρχές** της **βιώσιμης ανάπτυξης**.

Ταυτόχρονα, στόχος είναι η **ενημέρωση** και **κατάρτιση** των νέων αγροτών του νησιού και του ευρύτερου κοινού μέσω σεμιναρίων που θα διοργανωθούν.

Ειδικότερα, το έργο περιλαμβάνει:

* **Ταυτοποίηση** και **αξιολόγηση** της **μοναδικότητας** των τοπικών προϊόντων
* **Ανάδειξη** των **προϊόντων ως πρώτες ύλες** για **νέα τοπικά προϊόντα υψηλής προστιθέμενης αξίας**
* **Μελέτη** για **εφαρμογή καινοτόμων καλλιεργητικών συστημάτων**, με έμφαση στη χρήση **εναλλακτικών μορφών ενέργειας** στη γεωργία και την **βέλτιστη χρήση πόρων** και **εισροών**
* **Προστασία** και **διατήρηση** των **φυτογενετικών πόρων** του νησιού ως πολύτιμη παρακαταθήκη

Η Κως διαθέτει **μοναδικές εδαφοκλιματικές συνθήκες** και αγροτική ιστορία που καθιστούν τα αγροτικά της προϊόντα ιδιαίτερα και ικανά να αποκτήσουν **ανταγωνιστικά πλεονεκτήματα,** τόσο στην εγχώρια όσο και στη διεθνή αγορά.

Μέσω του **KOS - AGRO\_ID**, επιχειρείται η ενίσχυση της **τοπικής αγροτικής ταυτότητας**, η **στήριξη** του **πρωτογενούς τομέα** και η συμβολή σε ένα **βιώσιμο, καινοτόμο** και **ανθεκτικό αγροδιατροφικό μοντέλο** για την Κω.

Το έργο φιλοδοξεί να αποτελέσει πρότυπο για την **ανάδειξη και διατήρηση της αγροτικής κληρονομιάς** των νησιωτικών περιοχών της Ελλάδας, συμβάλλοντας παράλληλα στην **τοπική ανάπτυξη** και **ευημερία**.

Παράλληλα φιλοδοξεί να αποτελέσει **πρότυπο προσέγγισης** για την **ανάδειξη** της **αγροτικής ταυτότητας** των **νησιών**, να ενισχύσει την **κοινωνική συνοχή**, να συμβάλει στην **περιβαλλοντική προστασία** και να δημιουργήσει **οικονομικές ευκαιρίες** για τους ανθρώπους του τόπου.

**1. Κοινωνικά οφέλη**

* **Ανάπτυξη της τοπικής κοινωνίας και ενίσχυση της βιωσιμότητας** μέσα από την αξιοποίηση του αγροτικού πλούτου του νησιού.
* **Ενημέρωση και κατάρτιση των τοπικών φορέων του πρωτογενούς τομέα**, μέσω εξειδικευμένων ομιλιών και σεμιναρίων. Οι δράσεις αυτές θα ενημερώσουν τους παραγωγούς και τους επαγγελματίες για τις νέες προοπτικές που δημιουργούνται στον τομέα της γεωργίας, ενισχύοντας τις γνώσεις τους.

**2. Περιβαλλοντικά οφέλη**

* **Προστασία της τοπικής βιοποικιλότητας**, μέσα από την τεκμηρίωση και διατήρηση της **μοναδικής γενετικής ταυτότητας** των τοπικών ποικιλιών και φυτογενετικών πόρων.
* **Προώθηση βιώσιμων καλλιεργητικών πρακτικών** σε **νέα συστήματα καλλιέργειας**, με στόχο την **εξοικονόμηση φυσικών πόρων** όπως το νερό και τη χρήση **ανανεώσιμων πηγών ενέργειας** στη γεωργική παραγωγή.
* **Διατήρηση του φυσικού περιβάλλοντος** και ενίσχυση της **ανθεκτικότητας** της τοπικής **γεωργίας** απέναντι στις **κλιματικές προκλήσεις**.

**3. Οικονομικά οφέλη**

* **Ανάδειξη και ισχυροποίηση του τοπικού «brand name»**, με στόχο την καλύτερη προώθηση των προϊόντων της Κω στην αγορά.
* **Ενίσχυση της "πράσινης" ανάπτυξης** και **εκσυγχρονισμός** του **πρωτογενούς τομέα** της Κω, που τα τελευταία χρόνια έχει παρουσιάσει συρρίκνωση.
* **Δημιουργία προοπτικών για νέα καινοτόμα προϊόντα** με βάση την τοπική αγροδιατροφική ταυτότητα, ικανά να προσελκύσουν το ενδιαφέρον τουριστών, καταναλωτών και επενδυτών.

**Για περισσότερες πληροφορίες:**

Επιστημονική Υπεύθυνη – Κύρια Ερευνήτρια ΕΛΓΟ «ΔΗΜΗΤΡΑ» Δρ Αφροδίτη Τσάμπαλλα atsampalla@elgo.gr / ipgrb.gr και [www.elgo.gr](http://www.elgo.gr)

Φωτογραφίες



Εικόνα . Ανάπτυξη φυτών σε θάλαμο πλήρως ελεγχόμενων συνθηκών και ρύθμιση φωτός με λαμπτήρες LED για εξοικονόμηση ενέργειας (Πηγή: SASRER Lab/ΕΛΓΟ-Δήμητρα)



Εικόνα . Το εργαστήριο Γονιδιωματικής του Ινστιτούτου Γενετικής Βελτίωσης και Φυτογενετικών Πόρων, ΕΛΓΟ-Δήμητρα, στην Θέρμη Θεσσαλονίκης (Πηγή: ΙΓΒΦΠ/ΕΛΓΟ-Δήμητρα).

Γραφείο Τύπου